**דף עבודה: כרטיסיות**

**כרטיסייה א - אנשי סדום**

* כיצד התנהגו אנשי סדום לאורחים שלהם? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* היכן כתוב בפסוקים כי **כל** אנשי סדום היו שותפים להתנהגות הזאת?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* למה לדעתכם אנשי סדום נוהגים כך? מה אכפת להם שלוט מארח בבית שלו? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ציירו את אנשי סדום המנסים להיכנס לביתו של לוט ולפגוע באורחיו.

**כרטיסיה ב - לוט**

* כיצד נהג לוט באורחים שלו? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* למה לדעתכם לוט מכניס את האורחים הביתה, אף שהוא יודע שאסור להכניס אורחים בסדום? ממי הוא למד את ההתנהגות הזאת? (רמז: עיינו בפרק יח פסוקים א-ה). \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* לוט בחר לגור דווקא בסדום. האם לדעתכם אפשר להישאר אדם טוב גם כשגרים בסביבה רעה כל כך? אם לא - מדוע? אם כן - כיצד?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ציירו את לוט, משפחתו והמלאכים הנמצאים בתוך הבית.

להלן תשובות לכרטיסיות לשימוש המורה:

**כרטיסייה א - אנשי סדום**

* כיצד התנהגו אנשי סדום לאורחים שלהם? לא נתנו להם מקום לישון בו ורצו להתעלל בהם
* היכן כתוב בפסוקים כי **כל** אנשי סדום היו שותפים להתנהגות הזאת? **"וְאַנְשֵׁי הָעִיר אַנְשֵׁי סְדֹם נָסַבּוּ עַל הַבַּיִת, מִנַּעַר וְעַד זָקֵן,  כָּל הָעָם מִקָּצֶה"**
* למה לדעתכם אנשי סדום נוהגים כך? מה אכפת להם שלוט מארח בבית שלו? מרוב שהם רעים ורגילים לחיים של רוע, קשה להם לראות מישהו שמתנהג אחרת. הרוע הוא דרך החיים שלהם, והם חושבים שכולם צריכים להתנהג כמותם.

**כרטיסייה ב – לוט**

* כיצד נהג לוט באורחים שלו? הוא הזמין אותם לבוא אליו הביתה לאכול ולישון.
* למה לדעתכם לוט מכניס את האורחים הביתה, אף שהוא יודע שאסור להכניס אורחים בסדום? ממי הוא למד את ההתנהגות הזאת? (רמז: עיינו בפרק יח פסוקים א-ה). לוט גדל בבית מכניס אורחים, ואולי למד את ההתנהגות הזאת מדודו אברהם. הוא יודע שכך נכון לנהוג ופועל לפי הערכים שהוא מכיר.
* לוט בחר לגור דווקא בסדום. האם לדעתכם אפשר להישאר אדם טוב גם כשגרים בסביבה רעה כל כך? אם לא - מדוע? אם כן - כיצד? קשה מאוד להישאר אדם טוב ולהיות נאמן לערכיך אם גרים בסביבה שבה כולם מתנהגים אחרת, כי ההתנהגות של הסביבה משפיעה עלינו. אף שזה קשה זה אפשרי אם מודעים למצב הזה ומחליטים מראש מה חשוב לנו יותר - להיות נאמנים לערכים שלנו או שהסובבים אותנו ירצו להיות בקרבתנו ויאהבו אותנו.